**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 26.03.2023, ora 08.00 – 27.03.2023, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 27.03.2023, ora 07.00**

**RÂURI**

**I.N.H.G.A.** a emis o **Atentionare Hidrologică, cod galben,** valabilă în intervalul **27.03.2023 ora 10:00 – 28.02.2023 ora 12:00**, vizând **scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri** pe unele râuri din bazinele hidrografice: **Vişeu, Iza, Tur, Someş, Crasna, Bega, Timiş, Bistriţa (afluent al râului Siret),** cu posibile depăşiri ale **COTELOR DE ATENTIE**, astfel:

**COD GALBEN:**

**În intervalul 27.03.2023 ora 10:00 – 28.03.2023 ora 12:00** pe râurile din bazinele hidrografice: Vişeu – bazin superior şi afluenţi bazin mijlociu şi inferior, Iza – bazin superior şi afluenţi bazin mijlociu şi inferior, Lăpuş – bazin superior şi afluenţi bazin mijlociu şi inferior **(judeţul Maramureş)**, Tur **(judeţul Satu Mare)**, Someşul Mare – bazin superior şi afluenţi bazin mijlociu şi inferior **(judeţul Bistriţa Năsăud)**, Crasna **(judeţele: Sălaj şi Satu Mare)**, Bega – bazin amonte S.H. Făget şi afluenţii aferenţi sectorului aval S.H. Făget – amonte S.H. Chizătău **(judeţul Timiş)**, Timiş - bazin amonte S.H. Teregova şi afluenţii aferenţi sectorului aval S.H. Teregova – amonte S.H. Lugoj **(judeţele: Caraş Severin şi Timiş)**, Bistriţa (afluent al râului Siret) – bazin amonte S.H. Cârlibaba şi afluenţii aferenţi sectorului aval S.H. Cârlibaba – amonte Ac. Izvoru Muntelui **(judeţele: Suceava, Neamţ şi Harghita)**.

**Fenomenele hidrologice periculoase se pot produce cu probabilitate şi intensitate mai mare în intervalul 27.03.2023 ora 14:00 – 27.03.2023 ora 24:00 pe unele râuri mici din judeţul Bistriţa Năsăud.**

Aceast mesaj de atenţionare a fost transmis de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:*

- *Bistriţa-Năsăud, Caraş-Severin, Harghita, Maramureş, Neamţ, Sălaj, Satu-Mare, Suceava şi Timiş (9 prefecturi)– ATENŢIONARE Hidrologică, cod Galben.*

**Debitele au fost în general staționare**, exceptând râurile din bazinele superioare ale Jiului, Oltului, Mureșului, Bistriței (afluent al Siretului), unde au fost în creștere datorită cedării apei din stratul de zăpadă și propagării, iar pe cursurile mijlocii ale Someșului, Mureșului, cursurile mijlocii și inferioare ale Crișului Negru, Arieșului, Moldovei și Sucevei, unde creșterile s-au datorat numai propagării.

Debitele se situează la valori sub mediile multianuale lunare, cu coeficienți moduli cuprinși între 30-80% din normalele lunare, mai mari (în jurul și peste mediile multianuale lunare) pe râurile din bazinele hidrografice: Vișeu, Iza, Tur, Someșul Mare, Crasna, Barcău, Crișul Repede, Bârzava, Caraș, Suceava, Moldova, Mureș (exceptând Târnavele), bazinele superioare și mijlocii ale Crișului Negru, Jiului, Oltului, Argeșului, Ialomiței și Bistriței (afluent al Siretului) și mai mici (sub 30% din normalele lunare) pe râurile din bazinele hidrografice: Amaradia, Vedea, Tazlău, Bârlad, Jijia şi pe unii afluenți din bazinul mijlociu și inferior al Oltului.

Nivelurile pe râuri la stațiile hidrometrice se situează sub **COTELE DE ATENȚIE.**

**Debitele vor fi în creștere** datorită precipitațiilor lichide prognozate, cedării apei din stratul de zăpadă din zonele montane aferente și propagării pe râurile din bazinele hidrografice: Vișeu, Iza, Tur, Someș, Crasna, Barcău, Bârzava, Caraș, Nera, Cerna, Jiu, Bistrița (afluent al Siretului), Moldova, Suceava și bazinele superioare ale Begăi și Timișului și în general staționare pe celelalte râuri.

Sunt posibile scurgeri importante pe versanţi, torenţi şi pâraie, viituri rapide cu posibile efecte de inundaţii locale şi creşteri de debite şi niveluri cu posibile depăşiri ale **COTELOR DE ATENŢIE** pe unele râuri mici din nordul țării datorită precipitațiilor lichide sub formă de aversă, mai însemnate, prognozate și cedării apei din stratul de zăpadă.

Intră în vigoare **ATENȚIONAREA HIDROLOGICĂ** nr. 26 din 26.03.2023 începând cu data de 27.03.2023 ora 10:00.

**DUNĂRE**

**Debitul** la intrarea în ţară (secţiunea Baziaş) în intervalul 26.03.2023 – 27.03.2023 **a fost în scadere,** având valoarea **de** **6100 m3/s**, sub media multianuală a lunii **martie (6700 mc/s).**

În aval de Porţile de Fier debitele au fost în scădere.

**Debitul la intrarea în ţară (secţiunea Baziaş) va fi in scadere (5900 m3/s).**

În aval de Porțile de Fier debitele vor fi în scădere.

**2.** **Situația meteorologică în intervalul 26.03.2023, ora 09.00 – 27.03.2023, ora 06.00**

**A.N.M.** a emis **o Atenţionare Meteorologică, astfel:**

**INFORMARE METEOROLOGICĂ**: valabilă în intervalul **27.03.2023, ora 06:00 – 29.03.2023, ora 21.00**, vizând **intensificări ale vântului, precipitații moderate cantitativ, răcire accentuată – îngheț la sol și brumă, în toate regiunile,** conform căreia: În intervalul menționat, precipitațiile se vor extinde treptat dinspre vest și vor cuprinde cea mai mare parte a țării. Vor fi ploi, iar din a doua parte a nopții de luni spre marți (27/28 martie) îndeosebi în jumătatea de nord se vor semnala precipitații mixte (măzăriche, lapoviță și ninsoare), iar la munte vor predomina ninsorile și local se va depune strat nou de zăpadă. Pe alocuri, cantitățile de apă vor depăși 15...20 l/mp.

Vântul se va intensifica treptat în toate regiunile cu viteze în general de 45...65 km/h, iar în zona montană înaltă va sufla tare. Marți și miercuri vremea va deveni rece pentru această dată în toată țara, iar temperaturile minime vor fi preponderent negative și se va produce brumă sau îngheț la sol.

***Notă:*** *În sud-estul teritoriului în seara zilei de luni (27 martie) vor fi averse ce pot avea și caracter torențial, descărcări electrice și posibil căderi de grindină.*

**COD Galben**, valabil în intervalul **27.03.2023, ora 06.00 – 27.03.2023, ora 23.00**, vizând **intensificări ale vântului,** conform căreia: În intervalul menționat, local și temporar în Banat, Crișana, vestul Transilvaniei, Dobrogea și în estul Munteniei vor fi intensificări ale vântului cu viteze de peste 55...65 km/h. În zona montană înaltă (în general la altitudini mai mari de 1700 m), rafalele vor depăși 80...90 km/h, viscolind ninsoarea și determinând diminuarea semnificativă a vizibilității.

Aceaste mesaje meteorologice au fost transmise de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situații al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătății, Ministerul Economiei, Ministerul Agriculturii și Dezvoltării Rurale, Comisia Națională pentru Controlul Activităților Nucleare, Serviciul de Protecție și Pază, Serviciul de Telecomunicații Speciale, S.C. Hidroelectrica S.A., Agenția Naţională de Îmbunătăţiri Funciare și către următoarele Comite Judeţene pentru Situaţii de Urgenţă:*

*- Alba, Arad, Argeş, Bacău, Bihor, Bistriţa-Năsăud, Botoşani, Braşov, Brăila, Buzău, Caraş-Severin, Călaraşi, Cluj, Constanţa, Covasna, Dâmboviţa, Dolj, Galaţi, Giurgiu, Gorj, Harghita, Hunedoara, Ialomiţa, Iaşi, Ilfov, Maramureş, Mehedinţi, Mureş, Neamţ, Olt, Prahova, Sălaj, Satu Mare, Sibiu, Suceava, Teleorman, Timiş, Tulcea, Vaslui, Vâlcea, Vrancea şi Municipiul Bucureşti (Toate prefecturile: 42 prefecturi) –* ***Informare meteo;***

*- Alba, Arad, Argeş, Bihor, Bistriţa-Năsăud, Braşov, Brăila, Caraş-Severin, Călaraşi, Cluj, Constanţa, Dâmboviţa, Gorj, Harghita, Hunedoara, Ialomiţa, Maramureş, Mureş, Neamţ, Prahova, Sălaj, Satu Mare, Sibiu, Suceava, Timiş, Tulcea şi Vâlcea**(27 prefecturi) –* ***COD Galben, Atenţionare Meteo.***

**Valorile de temperatură au marcat o scădere** față de ziua precedentă în sud, în est și pe alocuri în centru, însă vremea s-a menținut mai caldă decât în mod obișnuit pentru această perioadă în cea mai mare parte a țării. Cerul a fost variabil, cu înnorări temporare ziua în jumătatea de est a teritoriului, iar ploi slabe, mai ales cu caracter de aversă, au fost în Dobrogea, local în Moldova și Muntenia și izolat în Transilvania și în Maramureș. Pe arii restrânse s-au semnalat descărcări electrice, iar pe raza județelor Brăila și Bacău, din surse externe, au fost confirmate căderi de grindină de mici dimensiuni. În a doua parte a nopții, nebulozitatea s-a accentuat în Banat și în Crișana, unde pe spații mici a plouat slab. La munte, la altitudini de peste 1700 m au fost și precipitații sub formă de lapoviță și ninsoare. Stratul de zăpadă era prezent la munte și măsura în platformele stațiilor meteorologice până la 186 cm la Bâlea Lac. Vântul a suflat slab și moderat, local și temporar cu intensificări ziua, ce au atins viteze, în general, de 50...60 km/h, iar în zona montană înaltă, îndeosebi din Carpații Meridionali, s-au înregistrat rafale de peste 90 km/h. Temperaturile maxime sau încadrat între 10 grade la Joseni și 21 de grade la Titu, iar la ora 06 se înregistrau valori termice cuprinse între -3 grade la Miercurea Ciuc și 14 grade la Reșița, Oravița și Moldova Nouă.

*Observație: de ieri de la ora 6 au fost în vigoare 6 atenționări cod galben pentru fenomene meteorologice periculoase imediate, emise după cum urmează: 2 de către SRPV Craiova, 1 de către CNPM București pentru Muntenia, 1 de către SRPV Constanța, 1 de către SRPV Timișoara și 1 de către SRPV Sibiu.*

**LA BUCUREŞTI**

**Deși valorile termice au marcat o scădere** față de ziua precedentă, vremea s-a menținut mai caldă decât în mod obișnuit pentru această perioadă. Cerul a fost variabil, cu înnorări în primele ore ale intervalului, când trecător a plouat slab. Vântul a suflat slab și moderat. Temperatura maximă a fost de 20 de grade la toate stațiile meteorologice, iar la ora 06 se înregistrau 2 grade la Băneasa, 3 grade la Afumați și 6 grade la Filaret.

**3. Prognoza meteorologică în intervalul 27.03.2023, ora 09.00 – 28.03.2023, ora 09.00**

**ÎN ŢARĂ**

**Vremea se va menține caldă** în sud-estul țării, dar în rest valorile termice vor fi în scădere, chiar accentuată în vest și nord-vest. Cerul va avea înnorări, iar aria precipitațiilor va cuprinde toate regiunile. Vor fi ploi, ce vor avea și caracter de aversă, iar în Muntenia, Dobrogea și sudul Moldovei se vor semnala descărcări electrice și posibil grindină. La munte, ziua vor fi ploi și la altitudini mari ninsori sau lapoviță, dar treptat vor predomina ninsorile, iar pe parcursul nopții precipitațiile vor deveni mixte și în zonele mai joase de relief, cu precădere din nordul și centrul teritoriului. Local, cantitățile de apă vor depăși 15...20 l/mp îndeosebi la munte. Vântul va prezenta intensificări în cea mai mare parte a țării, în general cu viteze de 50...70 km/h, iar la munte, în special în zona înaltă va sufla tare, cu rafale de peste 90...100 km/h, viscolind ninsoarea și determinând scăderea vizibilității în a doua parte a intervalului. Temperaturile maxime vor fi cuprinse între 8 și 23 de grade, iar cele minime se vor situa în general între -2 și 7 grade. Spre sfârșitul intervalului se va produce brumă, pe arii restrânse, în zona intracarpatică.

**LA BUCUREŞTI**

**Vremea se va menține caldă pentru** această dată, dar va deveni instabilă. Cerul va prezenta înnorări, temporar accentuate mai ales spre seară când vor fi averse, posibil însoțite de descărcări electrice și intensificări ale vântului.

Temperatura maximă se va va situa în jurul valorii de 20 de grade, iar cea minimă va fi de 4...6 grade.

**4. Buletin nivometeorologic pentru perioada 26.03.2023 ora 20 - 27.03.2023 ora 20**

**Fenomene meteo predominante: Vânt în intensificare. Precipitații mixte, temporar**

**ninsori în zonele înalte.**

**Principalele mecanisme ce conduc la declanșarea avalanșelor: Zăpadă umedă.**

**TABEL RISCURI DE AVALANŞE**

|  |  |  |
| --- | --- | --- |
| ***Masive:*** | ***PESTE 1800 m*** | ***SUB 1800 m*** |
| **MUNŢII FĂGĂRAŞ** | **RISC MODERAT (2)** | **RISC MODERAT (2)** |
| **MUNŢII BUCEGI** | **RISC MODERAT (2)** | **RISC REDUS (1)** |
| **Munții Țarcu-Godeanu** | **RISC MODERAT (2)** | **RISC REDUS (1)** |
| **Munții Parâng- Șureanu** | **RISC MODERAT (2)** | **RISC REDUS (1)** |
| **MUNȚII RODNEI** | **RISC ÎNSEMNAT (3)** | **RISC MODERAT (2)** |
| **CĂLIMANI-BISTRIȚEI- CEAHLĂU** | **RISC MODERAT (2)** | **RISC MODERAT (2)** |
| **Munții Vlădeasa – Muntele Mare** | **RISC MODERAT (2)** | **RISC MODERAT (2)** |

**Evoluția vremii în intervalul 24.03.2023 - 26.03.2023:**

Vremea a fost caldă și în general frumoasă din cursul zilei de vineri, iar în cursul zilei de sâmbătă a

intrat într-un proces de răcire, mai ales în cursul nopții de sâmbătă spre duminică. Cerul a fost variabil, cu înnorări mai accentuate începând de sâmbătă. Temporar s-au semnalat ploi în cursul zilei de sâmbătă, iar noaptea următoare lapovițe și ninsori în zonele înalte. Cantitățile de precipitații au atins pe arii restrânse 15-20 l/mp în Munții Apuseni și în nordul Carpaților Orientali, în rest fiind în general slabe. Vântul a suflat în general moderat, cu rafale temporare de 60-70 km/h pe creste, viscolind ușor zăpada și local de 70-90 km/h pe crestele din vestul Carpaților Meridionali. Trecător s-a semnalat ceață, asociată izolat și cu depuneri de chiciură pe creste. Stratul de zăpadă a scăzut în toate masivele, cu până la 11 cm.

**În data de 26.03.2023, la ora 14:** stratul de zăpadă de pe platformele stațiilor meteorologice măsura:

**Carpaţii Meridionali:** 186 cm la Bâlea-Lac, 142 cm la Vf. Omu, 107 cm la Vf. Țarcu, 15 cm la Cuntu, petice la Păltiniș.

**Carpaţii Orientali:** 140 cm la Vf. Călimani, 75 cm la Vf. Iezer, 54 cm la Ceahlău-Toaca, 25 cm la Bucin, 38 cm la Vf. Lăcăuți, 4 cm la Penteleu.

**Carpaţii Occidentali:** 20 cm la Vf. Vlădeasa, 15 cm la Stâna de Vale, petice la Băișoara.

**Prognoza vremii în intervalul 26.03.2023, ora 20:00 - 27.03.2023, ora 20:00:**

Vremea va deveni vântoasă. Se vor semnala precipitații mixte, în cursul nopții în masivele vestice, iar mâine în întreaga arie montană, temporar ploi la altitudini joase, iar la peste 1700 metri lapovițe și ninsori.

Cantitățile cumulate de precipitații vor atinge și depăși pe arii restrânse 15-20 l/mp.

Vântul va crește treptat în intensitate în cursul zilei de mâine din sector sud-vestic, cu rafale de 70-80 km/h în toate masivele și de 90-110 km/h pe creste, în special pe cele din vestul Carpaților Meridionali și din Occidentali. Local și temporar se va semnala ceață.

Temperaturi prognozate în intervalul 26.03.2023 ora 20 - 27.03.2023 ora 20:

**Peste 1800 m: temperaturi minime**: -7..-2 grade

**temperaturi maxime:** -3..4 grade

**Sub 1800 m: temperaturi minime:** -3..3 grade

**temperaturi maxime: -1**..7 grade.

**Vânt la peste 2000 m:** în intensificare în cursul zilei de mâine din sector sud-vestic, apoi vestic și nord-vestic în cursul serii, cu viteze temporare de 90-110 km/h.

**Altitudinea izotermei de 0 grade:** în general între 1500-2000 metri, mai scăzută la sfârșitul intervalului în masivele vestice.

**Evoluția stratului de zăpadă și a riscului de avalanșă**

**Munţii Făgăraş:** **RISC MODERAT (2)**

La peste 1800 m, a nins în general slab și s-au depus câțiva centimetri de zăpadă peste stratul mai vechi de zăpadă, umezit în partea superioară și înghețat odată cu scăderea temperaturilor. Stratul s-a stabilizat ușor, dar mai prezintă unele zone cu rezistență redusă. În adâncime sunt cruste mai vechi de gheață. Stratul de zăpadă este mai consistent pe versanții cu expunere nordică. În apropierea crestelor se mai întâlnesc cornișe vechi, iar pe văi și în zonele adăpostite mai sunt sunt depozite însemnate de zăpadă.

Se vor semnala ninsori moderate, care vor depune un strat subțire de zăpadă. Se mențin condițiile de declanșare a unor avalanșe de dimensiuni mici și izolat medii, prin alunecarea zăpezii încă umezite din partea superioară, în special de la altitudini apropiate de 1800 m, în cazuri izolate putându-se antrena și straturile mai vechi. Riscul declanșării avalanșelor va fi amplificat la supraîncărcări, dar poate apărea izolat și în mod spontan.

Sub 1800 m stratul de zăpadă este discontinuu pe versanții sudici și mai consistent pe cei nordici.

Zăpada este umezită și sub influența temperaturilor diurne pozitive și temporar a ploilor, se pot declanșa unele avalanșe de topire de suprafață pe versanții nordici, riscul fiind amplificat la supraîncărcări și la peste 1600 m.

**Munţii Bucegi:** **RISC MODERAT (2)**

La peste 1800 m, chiar dacă a nins slab, stratul de zăpadă s-a stabilizat ușor, iar partea superioară,

ușor umezită în zilele precedente a înghețat pe fondul scăderii temperaturii. În zona crestelor întâlnim cornișe vechi, iar în zonele adăpostite se mai întâlnesc pe alocuri acumulări mai însemnate. Sunt așteptate ninsori slabe, care vor depune câțiva centimetri de zăpadă. Pe pantele suficient de înclinate vor fi condiții pentru declanșarea unor avalanșe de dimensiuni mici și izolat medii, riscul fiind prezent la supraîncărcări.

La altitudini sub 1800 m, stratul de zăpadă are dimensiuni extrem de reduse, fiind mai mult discontinuu. Temperaturile diurne pozitive și temporar ploile vor favoriza în continuarea topirea acestuia la altitudini apropiate de 1800 m, unde mai este local prezent. Izolat vor fi condiţii pentru declanșarea de curgeri superficiale sau pentru avalanșe de topire de dimensiuni mici la altitudini de 1600-1800 m, în special pe versanții nordici, unde stratul este mai prezent. Riscul este amplificat la supraîncărcări.

**Munții Țarcu-Godeanu: RISC MODERAT (2)**

La peste 1800 m stratul este stabilizat în mare parte, iar zăpada ușor umezită în zilele anterioare în partea superioară a stratului a înghețaț pe fondul răcirii vremii. În interior se întâlnesc cruste mai vechi de gheață. În zona crestelor mai sunt cornișe vechi, iar pe văi și în zonele adăpostite depozite mai însemnate de zăpadă.

Temporar va ninge și se va depune un strat nou de zăpadă, local consistent. Pe pantele suficient de

înclinate se pot declanșa avalanșe de dimensiuni mici și izolat medii, ce pot angrena pe alocuri zăpada cu rezistență redusă ce mai e prezentă în zona superioară sau zăpada proaspătă care se va depune. Riscul declanșării avalanșelor va fi amplificat la supraîncărcări.

La altitudini mai mici de 1800 m, stratul de zăpadă este puternic umezit și va continua să se topească datorită temperaturilor diurne pozitive și precipitațiilor temporar lichide. În special între 1600 și 1800 m și pe versanții nordici, unde stratul de zăpadă este mai mare, se pot declanșa curgeri de suprafață și avalanșe de topire de dimensiuni mici, riscul declanșărilor fiind amplificat la supraîncărcări.

**Munții Parâng-Șureanu: RISC MODERAT (2)**

La peste 1800 m, stratul de zăpadă umezit în zilele precedente a înghețat în partea lui superioară odată cu scăderea temperaturilor și a format local cruste de gheață. Temporar va ninge și se va depune un strat subțire de zăpadă. Pe pantele suficient de înclinate vor fi condiții pentru declanșarea unor avalanșe de dimensiuni mici și izolat medii, riscul fiind amplificat la supraîncărcări. În apropierea crestelor va exista riscul ruperii cornișelor mai vechi.

La altitudini de sub 1800 m, stratul de zăpadă are dimensiuni mai reduse, este puternic umezit și pe alocuri discontinuu. Temperaturile diurne pozitive și precipitațiile temporar sub formă de ploaie vor îngreuna suplimentar actualul strat de zăpadă, care va continua să se topească. Vor fi astfel condiţii pentru declanșarea unor avalanșe de topire de dimensiuni mici la peste 1600 m, în special pe versanții nordici, unde stratul este încă prezent, atât spontan, dar și la supraîncărcări.

**Munţii Rodnei:** **RISC ÎNSEMNAT (3)**

La peste 1800 m, a nins consistent, iar stratul a înregistrat creșteri în ultimele 24 de ore, ce au depășit local 10-15 cm. Acest ultim strat s-a depus peste un stratul încă instabil în partea superioară, pe primii 30-40 cm, sub care straturile sunt din ce în ce mai compacte și cu rezistență în creștere. Spre baza stratului, zăpada veche este bine compactată și întărită. Pe văi și în zonele adăpostite mai sunt depozite însemnate de zăpadă, ce pot depăși 2-3 m. În zona crestelor se mai întâlnesc cornișele vechi.

Temporar va mai ninge, iar pe pantele suficient de înclinate și pe văile unde sunt depozite însemnate de zăpadă, inclusiv spontan se pot declanșa avalanșe de dimensiuni medii prin alunecarea straturilor instabile din partea superioară peste straturile mai dure din interior, riscul fiind amplificat la supraîncărcări.

La altitudini de sub 1800 m, stratul de zăpadă umezit în mare parte este mai însemnat pe pantele adăpostite. Pe pantele suficient de înclinate, se pot produce izolat avalanșe de dimensiuni mici și medii, inclusiv spontan și care pot angrena chiar și stratul pe adancimi mai mari, până la fund, riscul fiind amplificat la supraîncărcări.

**Munţii Călimani-Bistriţei-CEAHLAU: RISC MODERAT (2)**

La peste 1800 metri s-au depus câțiva centimetri de zăpadă proaspătă, peste vechea zăpadă umezită în partea ei superioară și acum înghețată, care s-a tasat puternic sub acțiunea vremii mai calde din zilele precedente. Pe pantele suficient de înclinate se pot declanșa inclusiv spontan avalanșe de dimensiuni mici și izolat medii, prin alunecarea stratului cu rezistență moderată din partea superioară, riscul fiind amplificat la supraîncărcări. În cazuri izolate, la supraîncărcări pot fi antrenate și straturile din profunzime.

La altitudini mai mici de 1800 de metri, zăpada este puternic umezită și va continua să se topească sub acțiunea temperaturilor diurne pozitive și temporar a precipitațiilor mixte. La peste 1600 m, pe văile unde mai sunt acumulări de zăpadă și pe pantele suficient de înclinate vor fi condiții pentru declanșarea unor avalanșe de topire de dimensiuni mici și izolat medii, riscul fiind amplificat la suprasarcini.

**Munţii Vlădeasa, Muntele Mare:** **RISC MODERAT (2)**

Stratul de zăpadă este puternic umezit și s-a redus semnificativ, mai ales pe pantele expuse soarelui. Pe fondul temperaturilor diurne pozitive de la altitudini de sub 1700 m și a precipitațiilor mixte, stratul superior poate aluneca peste cel întărit de la bază, mai ales la supraîncărcări, dar izolat și în mod spontan, ducând la curgeri de topire sau avalanșe de dimensiuni mici sau medii, putându-se antrena în unele situații întreg stratul de zăpadă, îndeosebi pe văile înclinate, unde mai sunt depozite vechi.

**Notă: Legenda de coduri de culori pentru Riscurile de avalanşă:**

**RISC FOARTE MARE -** cod roşu (5) ■- Instabilitatea stratului de zăpadă este generalizată. Chiar şi pe pantele puţin abrupte se pot produce spontan numeroase avalanşe de mari, adesea chiar foarte mari dimensiuni.

**RISC MARE (4) –** cod roşu (4) ■ - stratul de zăpadă este puţin stabilizat pe majoritatea pantelor suficient de înclinate. Declanşarea avalanşelor este probabilă chiar şi printr-o slabă supraîncarcare, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe de dimensiuni medii şi adesea chiar mari.

**RISC ÎNSEMNAT-** cod portocaliu (3) ■- pe numeroase pante suficient de înclinate, stratul de zăpadă este mediu sau putin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MODERAT -** cod galben (2) ■: pe anumite pante suficient de înclinate, stratul de zăpadă este mediu stabilizat; în rest este stabil. Declanşările de avalanşe sunt posibile mai ales din cauza supraîncărcării (cu schiori sau turişti) şi pe unele pante ce sunt descrise în buletin. Nu sunt aşteptate declanşările spontane de avalanşe de mare amploare.

**RISC REDUS -** cod verde **(1)** ■**:** stratul de zăpadă este în general stabilizat pe majoritatea pantelor; declanşarea avalanşei este posibilă doar în cazul unei supraîncărcări mari a stratului de zăpadă de pe pantele înclinate. Spontan se pot produce doar curgeri sau avalanşe de mici dimensiuni.

1. ***CALITATEA APELOR*** 
   1. **Pe fluviul Dunărea**

Nu au fost semnalate evenimente deosebite.

* 1. **Pe râurile interioare**

Nu au fost semnalate evenimente deosebite.

* 1. **Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**GNM-CJ Constanta** informeaza despre **producerea unui incendiu pe o suprafata de 1000 mp, in data de 26.03.2023, ora 17:30, în incinta societăţii Iridex Group Salubrizare la ieşire din Mun. Medgidia. Comisarii GNM-CJ Constanta au identificat faptul că au ars circa 1500 tone de deşeuri balotate destinate coincinerării la Romcim SA.** ISU Dobrogea acţionează pentru stingerea incendiului, în acest moment fiind localizat, acesta arzând mocnit. Staţia de monitorizare a calitatii aerului Medgidia nu a evidentiat depăşiri ale valorilor limita la poluanţii urmăriţi. Nu au fost inregistrate victime ca urmare a producerii incendiului.

**Agenţia Naţională pentru Protecţia Mediului** informează că, din rezultatele analizelor efectuate în data de 23.03.2023, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **nu a fost depășită la nici o staţie din teritoriu, cu excepţia următoarelor staţii de monitoring cu următoarele indicative:**

**IS-2, Mun. Iasi, jud. Iasi,**

**IS-5, com. Tomesti, jud. Iasi.**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei:**

**IGSU** informeaza telefonic despre faptul că o **autocisternă din Ucraina, încărcată cu 26 tone de motorină, s-a răsturnat în afara carosabilului, pe drumul E85, in afara localităţii Roşiori, jud. Suceava, în data de 26.03.2023, orele 09:00**. Autocisterna încărcată cu motorină are şase compartimente, iar pe la capacele a doua dintre acestea erau scurgeri de combustibil. Pompierii militari asigura masurile PSI la faţa locului. Soferul autovehiculului s-a autoevacuat si a refuzat transportul la spital. Motorina va fi transvazata in alta autocisterna sosita la fata locului, iar autocisterna lovita va fi repusa pe roti de o macara.

**ARBDD Tulcea** a revenit telefonic cu informatii suplimentare referitor la izbucnirea unui incendiu stuficol, în data de 24.03.2023, în jurul orei 15.05, în zona Amenajarea Piscicolă Obretinu Mare și în zona comunei Crișan, între lac Iacub și lac Bondar, județul Tulcea. Incendiul s-a stins de la sine in data de 26.03.2023, orele 04:00**. Au ars cumulat 302 hectare vegetație de stuf și papură.** Nu sunt obiective economice în zonă. Nu au fost observate mortalităţi la speciile de păsări şi animale sălbatice în zona incendiată.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 22.03.2023 – 23.03.2023 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4.** **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**Administrația Bazinală de Apă Prut-Bârlad:**

**Judetul Botosani:** - Se mentine situatia de restrictii in alimentarea cu apa pentru piscicultura la folosinta:

- S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii.

- Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Havarna, sursa ac. Cal Alb - r. Baseu.

**Judetul Iasi:**- Se mentine situatia de restrictii in alimentarea cu apa pentru piscicultura la folosintele:

\* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin incetarea livrarii apei din sursa r. Miletin - ac.Halceni.

\* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

\* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

**Judetul Vaslui:**  - Se mentin prevederile „Planului de restrictii si folosire a apei in perioade deficitare”, astfel:

\* treapta III - pentru S.C. AQUAVAS S.A. VASLUI – Sucursala Vaslui din acumularea Solesti.

\* treapta III - ANIF Filiala Teritoriala de Imbunatatiri Funciare Vaslui-Amenajare de irigatii Manjesti, sursa acumularea Manjesti.

**A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

DIRECȚIA COMUNICARE